স্থানীয় ও পুলিশ সূত্র জানায়, রোববার ভোর রাত ৪ টার দিকে চৌকিদেখির ২৪৫/৬ নম্বর বাসায় ৬ সদস্যের একদল হাফপ্যান্ট বাহিনী হানা দেয়। মুখোশ পরা ডাকাতরা ওই বাসার দোতলার গ্রীল কেটে প্রধান দরজা ভেঙে বাসার ভেতর প্রবেশ করে। ডাকাতরা রামদা দিয়ে কাদির মিয়াকে কুপিয়ে বা হাতে জখম করে। পরে চাপাতি দিয়ে বাসার সবাইকে জিম্মি করে ফেলে। এসময় আলমারি ভেঙে ৩৫ ভরি স্বর্ণ ও নগদ ৫০ হাজার টাকাসহ মোবাইল ফোন লুট করে পালিয়ে যায়।